TYCN บวก 6% หลังโชว์งบ Q3 พลิกกำไรกว่า 133 ลบ. ดัน 9 เดือนทะลัก 535 ลบ.
TYCN บวก 6% หลังโชว์งบ Q3 พลิกกำไรกว่า 133 ลบ. ดัน 9 เดือนทะลักแตะ 535 ลบ. ตามปริมาณการขาย-ราคาเหล็กเพิ่มขึ้น
TYCN บวก 6% หลังโชว์งบ Q3 พลิกกำไรกว่า 133 ลบ. ดัน 9 เดือนทะลักแตะ 535 ลบ. ตามปริมาณการขาย-ราคาเหล็กเพิ่มขึ้น
5 พ.ย. 2564

ผู้สื่อข่าวรายงานว่า วันนี้(5พ.ย.64) ราคาหุ้นบริษัท ไทยคูน เวิลด์ไวด์กรุ๊ป (ประเทศไทย) จำกัด (มหาชน)  หรือ TYCN  ณ 10:56 น. อยู่ที่ระดับ 3.80 บาท บวก 0.22 บาท หรือ 6.15% ราคาสูงสุด 4.00 บาท ต่ำสุด 3.76 บาท ด้วยมูลค่าซื้อขาย 10.54 ล้านบาท

โดย TYCN แจ้งผลประกอบการ(รวมบริษัทย่อย)งวดไตรมาส 3 สิ้นสุดวันที่ 30 กันยายน 2564 พลิกมีกำไรสุทธิ 133.66  ล้านบาท จากช่วงเดียวกันของปีก่อนขาดทุนสุทธิอยู่ที่ 18.50 ล้าน ส่วน 9 เดือนแรกปี 2564 พลิกมีกำไรสุทธิ 535.48 ล้านบาท จากช่วงเดียวกันของปีก่อนขาดทุนสุทธิอยู่ที่ 222.92 ล้านบาท

ทั้งนี้ผลการดำเนินงานเพิ่มขึ้นเนื่องจากรายได้เพิ่มขึ้นจำนวน 728 ล้านบาท คิดเป็นร้อยละ 54.07 โดยรายได้จากการขายเพิ่มขึ้น 728 ล้านบาท คิดเป็นร้อยละ 54.29 เปรียบเทียบกับไตรมาส 3 ปี 2563 สาเหตุหลักมาจากการฟื้นตัวของภาคอุตสาหกรรมเพิ่มขึ้นและปริมาณการผลิตในประเทศจีนลดลง ส่งผลให้ปริมาณการขายและราคาผลิตภัณฑ์เหล็กเพิ่มขึ้น